**บทนำ**

**ความเป็นมาและความสําคัญของปัญหา**

การส่งเสริมพัฒนาให้คนไทยมีคุณธรรมจริยธรรม และวัฒนธรรมที่ดีงามในการดํารงชีวิตเป็น สิ่งจําเป็นเร่งด่วนในการพัฒนาสังคมไทยให้มั่นคง พอเพียง และยั่งยืน ที่ผ่านมาเป็นที่น่าเสียดายว่า ความเสื่อมถอยทางคุณธรรมจริยธรรมในภาพรวมระดับประเทศมีมากขึ้น ดังปรากฏเป็นข่าวทั้งด้าน อาชญากรรม เช่น การปล้น ฆ่า ชิงทรัพย์ ข่าวการประพฤติผิดหรือประพฤติตนไม่เป็นแบบอย่างที่ดี ของพระภิกษุสงฆ์บางรูปหรือบุคคลอื่นที่เกี่ยวข้องในสถาบันศาสนา เช่น ผิดศีล น้อโกง หลอกลวง เป็นต้น ซึ่งเกิดจากการขาดคุณธรรมจริยธรรม หรือข่าวปัญหาด้านการเมืองและด้านอื่นๆ ที่แสดงให้ เห็นถึงความบกพร่องทางด้านคุณธรรมจริยธรรมในตัวบุคคลและส่งผลต่อ การพัฒนาประเทศโดยรวม ซึ่งปัญหาการขาดคุณธรรมจริยธรรมส่งผลต่อความเสื่อมถอยทางด้านคุณธรรมจริยธรรมของเยาวชน ซึ่งเป็นกําลังสําคัญของชาติด้วย (ดลใจ, 2553) วิกฤตที่พบในตัวเยาวชนที่ส่งผลต่อความเสื่อมถอย ทางด้านคุณธรรมจริยธรรมของเยาวชนนั้น พบว่ามีวิกฤตเกี่ยวกับปัญหาเยาวชน 12 ประการ คือ มี แนวโน้มระดับสติปัญญา (IQ) ต่ำลง อ่อนแอต่อสิ่งเสพติด อารมณ์ก้าวร้าวรุนแรง หมกหมุ่นเรื่องเพศ มีแนวโน้มก่ออาชญากรรม เป็นพวกวัตถุนิยมเห่อของนอก เห็นแก่ตัว เห็นแก่ใด้ ไม่มีศาสนา ไม่มี วัฒนธรรม ไม่รู้จักดีชั่ว ชอบเลียนแบบ หาความสําเร็จ ความเด่นดัง โดยไม่เลือกวิธี เครียด ไม่มี ความสุข ไม่รักเรียน ขาดฉันทะ ชอบเล่นการพนัน สํารวยและทํางานหนักไม่เป็น (ปราชญา, 2549 อ้างถึงใน สุคนธา, 2554) ซึ่งวิกฤติทั้งหลายเหล่านี้เป็นปัญหาที่ควรได้รับการแก้ไข

ปัญหาคุณธรรมจริยธรรมที่เกิดขึ้นของเยาวชน ได้ถูกหยิบยกขึ้นมาเป็นปัญหาระดับชาติที่ต้อง ได้รับการเอาใจใส่ และพัฒนา ซึ่งมีแนวทางการพัฒนาอย่างชัดเจนใน “แผนการศึกษาแห่งชาติ ฉบับ ปรับปรุง พ.ศ.2552-2559 ตั้งที่ นพพร (มปป) ได้กล่าวถึงแผนการศึกษาแห่งชาติ ฉบับปรับปรุง (พ.ศ.2552-2559) ไว้ว่า มีวัตถุประสงค์ให้มีการพัฒนาคนอย่างรอบด้านและสมดุลเพื่อเป็นฐานหลัก ของการพัฒนา สร้างสังคมไทยให้เป็นสังคมคุณธรรม ภูมิปัญญา และการเรียนรู้ มีการเน้นประเด็น “คุณธรรม” ในหลายข้อ คือ วัตถุประสงค์ 1 แนวนโยบายข้อ 1.2 ปลูกฝังและเสริมสร้างให้ผู้เรียนมี ศีลธรรม คุณธรรม จริยธรรม ค่านิยม มีจิตสํานึกและมีความภูมิใจในความเป็นคนไทย มีระเบียบวินัย มีจิตสาธารณะ คํานึงถึงประโยชน์ส่วนรวม และยึดมั่นในการปกครองระบอบประชาธิปไตยอันมี พระมหากษัตริย์ทรงเป็นประมุข และรังเกียจการทุจริต ต่อต้านการซื้อสิทธิ์ขายเสียง วัตถุประสงค์ที่ 2 สร้างสังคมไทยเป็นสังคมคุณธรรม ภูมิปัญญาและการเรียนรู้ แนวนโยบายข้อ 2.1 ส่งเสริมการจัด การศึกษา อบรม และเรียนรู้ของสถาบันศาสนา และสถาบันทางสังคม ทั้งการศึกษาในระบบ การศึกษานอกระบบ และการศึกษาตามอัธยาศัย และข้อ 22 ส่งเสริมสนับสนุนเครือข่ายภูมิปัญญา และการเรียนรู้ประวัติศาสตร์ ศิลปะ วัฒนธรรม พลศึกษา กีฬา เป็นวิถีชีวิตอย่างมีคุณภาพและตลอด

สถาบันการศึกษาเป็นสถาบันแห่งที่สองที่สมาชิกในสังคมจะได้รับการอบรมขัดเกลาต่อจาก สถาบันครอบครัว เป็นแหล่งที่ให้ความรู้ความคิด และวิชาการต่างๆ อย่างเป็นทางการ เป็นแหล่งให้

ผู้เรียนได้รับการพัฒนาให้มีความเจริญงอกงามทั้งด้านการเจริญเติบโตทางร่างกาย ความรู้ และ สติปัญญา นอกจากนั้นการเป็นคนที่มีคุณธรรมจริยธรรมยังเป็นภาระหน้าที่เป็นสิ่งที่เสถาบันการศึกษา จะต้องสร้างให้มีขึ้นแก่ผู้เรียนนอกเหนือจากการสอนในวิชาต่างๆ และยังต้องจัดกิจกรรมต่างๆ ที่ ส่งเสริมให้ผู้เรียนเกิดความงอกงามของคุณธรรมจริยธรรม ได้แก่ กิจกรรมทางศาสนา กิจกรรม ด้านการส่งเสริมวัฒนธรรมไทย กิจกรรมด้านการอนุรักษ์ศิลปกรรมและสิ่งแวดล้อม และกิจกรรมการ บําเพ็ญประโยชน์ เป็นต้น ซึ่งปัจจุบันสถาบันทางการศึกษาให้ความสําคัญกับการพัฒนาคุณธรรม จริยธรรมของผู้เรียนมากขึ้น เพื่อพัฒนาให้ผู้เรียนเกิดความสมบูรณ์ทั้งร่างกายและจิตใจ สติปัญญา ความรู้ ทักษะ การดํารงชีวิต และสามารถอยู่ร่วมกับผู้อื่นได้อย่างมีความสุข สถาบันการศึกษามี อิทธิพลต่อการพัฒนาบุคลิกภาพของเด็ก เพราะเด็กสมัยใหม่มักจะใช้ชีวิตอยู่ในสถาบันการศึกษาเป็น ระยะเวลายาวนาน จึงมีโอกาสหล่อหลอมทัศนคตินิสัยใจคอของเด็ก ทําให้เด็กได้รับคุณค่า และ ความรู้ทั้งแบบรู้ตัวและไม่รู้ตัว สถาบันการศึกษาจึงเป็นตัวแทนทางสังคมที่ให้การอบรม ให้การศึกษา อย่างเป็นทางการมีแบบแผนและมีจุดมุ่งหมายให้ได้เรียนรู้ขนบธรรมเนียมประเพณี ศีลธรรมจรรยา ค่านิยม ปรัชญา วัฒนธรรม รวมถึงการฝึกระเบียบ วินัยและกฎเกณฑ์ต่างๆ นอกจากนี้ สถาบันการศึกษายังทําให้เด็กได้สมาคมกับคนหมู่มากเพื่อเรียนรู้ระเบียบแบบแผนของสังคม การ ปรับตัว รวมทั้งได้รับการถ่ายทอดความเชื่อ ค่านิยม ทัศนคติ และเพิ่มพูนประสบการณ์ด้านต่างๆ อีก ทางหนึ่งด้วย (สถาบันแห่งชาติเพื่อการพัฒนาเด็กและครอบครัว, 2552)

จากปัญหาและความสําคัญที่กล่าวมาแล้วข้างต้น ผู้วิจัยเห็นความสําคัญของการบ่มเพาะหล่อหลอมคุณธรรมจริยธรรมของนิสิต โดยมีจุดเริ่มต้นจากการ ศึกษาวิจัยคุณธรรมและจริยธรรมนิสิต เพื่อให้รับรู้ระดับคุณธรรมและจริยธรรมของนิสิตใน ปัจจุบัน เพื่อเป็นฐานความรู้ในการออกแบบ และสร้างกิจกรรมเสริมสร้างคุณธรรมจริยธรรมต่อไปใน อนาคต ทั้งนี้เพื่อพัฒนานิสิตของคณะ และมหาวิทยาลัยให้อยู่ในสังคมอย่างมีความสุข เป็น บัณฑิตที่มีคุณภาพ และสร้างคุณประโยชน์ต่อสังคมต่อไป

**วัตถุประสงค์**

1. เพื่อศึกษาระดับคุณธรรมจริยธรรมของนิสิตมหาวิทยาลัยเนชั่น

2. เพื่อเปรียบเทียบระดับคุณธรรมจริยธรรมของนิสิตมหาวิทยาลัยเนชั่น จําแนกตามปัจจัยส่วนบุคคล

**สมมติฐาน**

1. นิสิตมหาวิทยาลัยเนชั่นที่ มีเพศต่างกันมีระดับคุณธรรมจริยธรรมต่างกัน

2. นิสิตมหาวิทยาลัยเนชั่นที่ มีระดับชั้นปีต่างกันมีระดับคุณธรรมจริยธรรมต่างกัน

3. นิสิตมหาวิทยาลัยเนชั่นที่ มีผลการศึกษาต่างกันมีระดับคุณธรรมจริยธรรมต่างกัน

4. นิสิตมหาวิทยาลัยเนชั่นที่ มีลักษณะการพักอาศัยต่างกันมีระดับคุณธรรมจริยธรรมต่างกัน

5. นิสิตมหาวิทยาลัยเนชั่นที่ มีอาชีพของผู้ปกครองต่างกันมีระดับคุณธรรมจริยธรรมต่างกัน

**งานวิจัยที่เกี่ยวข้อง**

เกียรติคุณ (2545) ได้ศึกษาวิจัยเรื่อง แนวทางการพัฒนาพฤติกรรมทางจริยธรรมของ นิสิตในสถาบันเทคโนโลยีราชมงคล วิทยาเขตภาคใต้

ประสงค์ และคณะ (2547) ได้ศึกษาวิจัยเรื่อง การศึกษาแนวทางแก้ปัญหาการขาดคุณธรรม จริยธรรมของนิสิตระดับอุดมศึกษา ในเขตจังหวัดสุรินทร์การ

นงลักษณ์ และรุ่งนภา (2551) การวิเคราะห์แนวโน้มการเปลี่ยนแปลงคุณธรรมจริยธรรมของ คนไทย

ดลใจ (2553) ได้ศึกษาวิจัยเรื่อง กระบวนการขัดเกลาคุณธรรมจริยธรรมของเยาวชนต้นแบบ จังหวัดฉะเชิงเทรา โดย ศึกษาจากนักเรียนรางวัลพระราชทานของจังหวัดฉะเชิงเทรา

สุคนธา (2554) ได้ศึกษาวิจัยเรื่อง ศึกษาคุณธรรมจริยธรรมของนักเรียนช่วงชั้นที่ 3 โรงเรียน ชลราษฎรอํารุง สังกัดสํานักงานเขตพื้นที่การศึกษามัธยมศึกษาชลบุรี เขต 18

ศศิวิมล (2555) ได้ศึกษาวิจัยเรื่อง การดําเนินงานของครูเพื่อปลูกฝังคุณธรรมจริยธรรมแก่ นักเรียนในโรงเรียนขยายโอกาสทางการศึกษากลุ่มโรงเรียนศรีราชา 2 สังกัดสํานักงานเขตพื้นที่ การศึกษาประถมศึกษาชลบุรี เขต 3

กรรณิการ์ (2555) ได้ศึกษาวิจัยเรื่อง การศึกษาแนวทางการพัฒนาพฤติกรรมทางจริยธรรม ของนิสิต มหาวิทยาลัยราชภัฏในเขตกรุงเทพมหานคร กลุ่มตัวอย่างที่ใช้ในการวิจัยครั้งนี้ คือ นิสิตระดับปริญญาตรีที่กําลังศึกษา ในภาคเรียนที่ 1 ปีการศึกษา 2555 ของมหาวิทยาลัยราชภัฏในเขตกรุงเทพมหานคร 6 แห่ง ได้แก่ 1) มหาวิทยาลัยราชภัฏจันทรเกษม 2) มหาวิทยาลัยราชภัฏธนบุรี 3) มหาวิทยาลัยราชภัฏบ้านสมเด็จ เจ้าพระยา 4) มหาวิทยาลัยราชภัฏพระนคร 5) มหาวิทยาลัยราชภัฏสวนดุสิต 6) มหาวิทยาลัยราชภัฏ สวนสุนันทา

ทรงสิริ วิชิรานนท์ (2553) ได้ศึกษาวิจัยเรื่อง ปัจจัยที่สัมพันธ์กับพฤติกรรมการขาดคุณธรรมความซื่อสัตย์ในการเรียนของนิสิต กลุ่มเป้าหมาย คือ นิสิตของคณะหนึ่งในมหาวิทยาลัยแห่งหนึ่ง

กาญจนา (2555) ได้ศึกษาวิจัยเรื่อง การประเมินโครงการส่งเสริมคุณธรรมจริยธรรมโรงเรียนบางบ่อวิทยาคม จังหวัดสมุทรปราการ

**วิธีดำเนินการ**

การวิจัยเรื่อง การศึกษาคุณธรรมจริยธรรมของนิสิต กรณีศึกษานิสิตมหาวิทยาลัยเนชั่น เป็นการวิจัยเชิงบรรยาย (Descriptive Research) ซึ่งมีขั้นตอนในการดําเนินการวิจัย โดยเริ่มตั้งแต่การกําหนดประชากรในการวิจัย เครื่องมือที่ใช้ในการวิจัย การเก็บรวบรวมข้อมูล และสถิติที่ใช้ในการวิเคราะห์ข้อมูลดังรายละเอียด ดังต่อไปนี้

1. ประชากรและการเลือกกลุ่มตัวอย่าง

2. เครื่องมือที่ใช้ในการวิจัย

3. การสร้างเครื่องมือ

4. การเก็บรวบรวมข้อมูล

**1. ประชากรและการเลือกกลุ่มตัวอย่าง**

1. ประชากรที่ทําการศึกษา ได้แก่ นิสิตระดับปริญญาตรี มหาวิทยาลัยเนชั่น จำนวน 150 คน

**2. เครื่องมือที่ใช้ในการวิจัย**

เครื่องมือที่ผู้วิจัยใช้ในการรวบรวมข้อมูลเพื่อการทําวิจัยในครั้งนี้ ผู้วิจัยได้จัดทําแบบสอบถาม (Questionnaire) โดยทําการศึกษาข้อมูลจากเอกสาร ตําราวิชาการ ตัวอย่างงานวิจัยที่เกี่ยวข้องเพื่อ กําหนดขอบเขตและแนวทางการจัดทําแบบสอบถาม ให้สอดคล้องกับวัตถุประสงค์ของงานวิจัย จากนั้นนําข้อมูลที่ได้มาจัดทําแบบสอบถาม ซึ่งแบบสอบถามประกอบด้วย 3 ตอน ดังนี้

**ตอนที่ 1** ข้อมูลส่วนบุคคลของผู้ตอบแบบสอบถาม คือ นิสิตมหาวิทยาลัยเนชั่น ประกอบด้วยข้อคําถามจํานวน 5 ข้อ ได้แก่ เพศ ระดับชั้น ผลการศึกษา (ระดับคะแนนเฉลี่ยสะสม) ลักษณะการพักอาศัย และอาชีพของผู้ปกครอง

**ตอนที่ 2** แบบสอบถามพฤติกรรมคุณธรรมจริยธรรมของนิสิตมหาวิทยาลัยเนชั่น ซึ่งปรับปรุงมาจากงานวิจัยเรื่อง ศึกษาคุณธรรมจริยธรรมของนักเรียนระดับช่วงชั้นที่ 3 โรงเรียนชลราษฎรอํารุง สังกัดสํานักงานเขตพื้นที่การศึกษามัธยมศึกษาชลบุรีเขต 18 ของ สุคนธา (2554) โดยผู้วิจัยได้ดําเนินการปรับปรุงแบบสอบถามให้มีความเหมาะสมกับกลุ่มตัวอย่างที่ ทําการศึกษาในครั้งนี้ ซึ่งลักษณะแบบสอบถามเป็นแบบมาตรส่วนประมาณค่า (Rating Scale) ตาม วิธีการของ Likert (1967) อ้างถึงใน ตวงพร (2548) ซึ่งกําหนดให้ผู้ตอบแบบสอบถามตอบคําถาม แสดงระดับพฤติกรรมที่ปฏิบัติแต่ละข้อคําถามเพียงระดับเดียว คือ ปฏิบัติเป็นประจํา ปฏิบัติบ่อยครั้ง ปฏิบัติบางครั้ง ปฏิบัตินานๆ ครั้ง และไม่เคยปฏิบัติ โดยมีเกณฑ์การให้คะแนนดังนี้

**ตารางที่ 2** แสดงเกณฑ์การให้คะแนนในระดับพฤติกรรมที่ปฏิบัติ

|  |  |  |
| --- | --- | --- |
| **ระดับพฤติกรรมที่ปฏิบัติ** | **เกณฑ์การให้คะแนน** | |
| **ข้อความเชิงบวก** | **ข้อความเชิงลบ** |
| ปฏิบัติเป็นประจำ | 5 | 1 |
| ปฏิบัติบ่อยครั้ง | 4 | 2 |
| ปฏิบัติบางครั้ง | 3 | 3 |
| ปฏิบัตินานๆครั้ง | 2 | 4 |
| ไม่เคยปฏิบัติ | 1 | 5 |

เกณฑ์การแปลความหมาย คะแนนพฤติกรรมคุณธรรมจริยธรรม แบ่งเป็น 5 ระดับ โดยใช้เกณฑ์การแปลความหมายของ บุญชม (2535) ดังนี้

คะแนนเฉลี่ย 4.51 - 5.00 หมายถึง มีคุณธรรมจริยธรรม อยู่ในระดับที่มากที่สุด

คะแนนเฉลี่ย 351 - 4.50 หมายถึง มีคุณธรรมจริยธรรม อยู่ในระดับดีมาก

คะแนนเฉลี่ย 2.51 - 350 หมายถึง มีคุณธรรมจริยธรรม อยู่ในระดับปานกลาง

คะแนนเฉลี่ย 1.51 - 2.50 หมายถึง มีคุณธรรมจริยธรรม อยู่ในระดับน้อย

คะแนนเฉลี่ย 1.00 - 1.50 หมายถึง มีคุณธรรมจริยธรรม อยู่ในระดับน้อยที่สุด

**ตอนที่ 3** แบบสอบถามความคิดเห็นคุณธรรมจริยธรรมของนิสิตมหาวิทยาลัยเนชั่น จํานวน 2 ข้อ

**3. การสร้างเครื่องมือ**

การสร้างแบบสอบถามที่ใช้ในการเก็บรวบรวมข้อมูลของการวิจัยครั้งนี้ มีขั้นตอนดำเนินการ ดังนี้

3.1 ศึกษาค้นคว้าข้อมูลเกี่ยวกับ แนวคิด ทฤษฎีและหลักการต่างๆ ที่เกี่ยวกับคุณธรรม จริยธรรม

3.2 นําข้อมูลที่ได้จากการศึกษาค้นคว้ามาสร้างเป็นแบบสอบถาม โดยแบบสอบถามตอนที่ 2 เป็นการปรับปรุง และประยุกต์ข้อคําถามจากงานวิจัยเรื่อง ศึกษาคุณธรรมจริยธรรมของนักเรียน ระดับช่วงชั้นที่ 3 โรงเรียนชลราษฎรอํารุง สังกัดสํานักงานเขตพื้นที่การศึกษามัธยมศึกษาชลบุรีเขต 18 ของ สุคนธา (2554) โดยปรับปรุงให้มีความเหมาะสมกับกลุ่มตัวอย่างที่จะทําการวิจัยในครั้งนี้

3.3 จัดพิมพ์แบบสอบถามฉบับร่าง

**4. การเก็บรวบรวมข้อมูลและการจัดกระทําข้อมูล**

4.1 การเก็บรวบรวมข้อมูล ผู้วิจัยได้ทําการส่งแบบสอบถามไปยังตัวอย่างที่จะทําการวิจัย คือ นิสิตมหาวิทยาลัยเนชั่น ทุกชั้นปี ที่ได้คํานวณการเก็บ ตัวอย่างไว้ จากนั้นทําการเก็บแบบสอบถามกลับคืน และทําการคัดเลือกแบบสอบถามที่สมบูรณ์ เพื่อ ใช้ในการวิเคราะห์ผลต่อไป

4.2 การจัดกระทําข้อมูล ผู้วิจัยได้ดําเนินการโดยเมื่อได้ตรวจสอบแบบสอบถามที่สมบูรณ์ แล้ว ผู้วิจัยให้คะแนนตามน้ําหนักแต่ละข้อ และบันทึกข้อมูลไว้ เพื่อวิเคราะห์ด้วยโปรแกรม คอมพิวเตอร์สําเร็จรูปต่อไป

**ผลการวิจัย**

ตอนที่ 1 ผลการวิเคราห์ข้อมูลปัจจัยส่วนบุคคลของนิสิตมหาวิทยาลัยเนชั่น

รูปที่ 1 แสดงร้อยละของนิสิตมหาวิทยาลัยเนชั่น จำแนกตามเพศ

จากรูปที่ 1 พบว่านิสิตที่ตอบแบบสอบถาม ส่วนใหญ่ เป็นเพศหญิง คิดเป็นร้อยละ 80 รองลงมาเป้นเพศชาย คิดเป็นร้อยละ 20

รูปที่ 2 แสดงร้อยละของนิสิตมหาวิทยาลัยเนชั่น จำแนกตามระดับชั้น

จากรูปที่ 2 พบว่านิสิตที่ตอบแบบสอบถาม ส่วนใหญ่ อยู่ระดับชั้นปี 1 คิดเป็นร้อยละ 39.33 รองลงมาคือระดับชั้นปี 2 คิดเป็นร้อยละ 24.66 ระดับชั้นปี 3 คิดเป็นร้อยละ 22 และระดับชั้นปี 4 คิดเป็นร้อยละ 14 ตามลำดับ

รูปที่ 3 แสดงร้อยละของนิสิตมหาวิทยาลัยเนชั่น จำแนกตามผลการเรียน (ระดับคะแนนเฉลี่ยสะสม)

จากรูปที่ 3 พบว่านิสิตที่ตอบแบบสอบถาม นิสิตส่วนใหญ่ มีระดับผลการเรียน ตั้งแต่ 2.51 - 3.00 คิดเป็นร้อยละ 44.24 รองลงมา คือ ผลการเรียน ตั้งแต่ 3.01 - 3.50 คิดเป็นร้อยละ 27.72 ผลการเรียนตั้งแต่ 3.51 ขึ้นไป คิดเป็นร้อยละ 14.02 และผลการเรียน ตั้งแต่ 2.01 - 2.50 คิดเป็นร้อยละ 14.02 ตามลำดับ

รูปที่ 4 แสดงร้อยละของนิสิตมหาวิทยาลัยเนชั่น จำแนกตาม ลักษณะการพักอาศัย

จากรูปที่ 4 พบว่านิสิตที่ตอบแบบสอบถาม นิสิตส่วนใหญ่ อาศัยอยู่หอพัก คิดเป็นร้อยละ 79 รองลงมา คือ อาศัยอยู่กับครอบครัว คิดเป็นร้อยละ 20 และพักอาศัยอยู่กับญาติ คิดเป็นร้อยละ 1 ตามลำดับ

รูปที่ 4 แสดงร้อยละของนิสิตมหาวิทยาลัยเนชั่น จำแนกตาม อาชีพของผู้ปกครอง

จากรูปที่ 5 พบว่านิสิตที่ตอบแบบสอบถาม นิสิตส่วนใหญ่ ผู้ปกครองประกอบอาชีพเกษตรกรรม คิดเป็นร้อยละ 64 รองลงมา คือ ประกอบอาชีพรับจ้าง คิดเป็นร้อยละ 24 ประกอบอาชีพข้าราชกาล คิดเป็นร้อยละ 5 ประกอบอาชีพธุรกิจส่วนตัว คิดเป็นร้อยละ 4 และประกอบอาชีพพนักงานรัฐวิสาหากิจ คิดเป็นร้อยละ 3 ตามลำดับ

ตอนที่ 2 ผลการวิเคราะห์ ค่าเฉลี่ย ค่าเบี่ยงเบนมาตราฐาน และการแปลค่าของระดับพฤติกรรมคุณธรรมจริยธรรมของนิสิตมหาวิทยาลัยเนชั่น

ตารางที่ 1 ผลการวิเคราะห์ ค่าเฉลี่ย ค่าเบี่ยงเบนมาตราฐาน และการแปลค่าของระดับพฤติกรรมคุณธรรมจริยธรรม ด้านปัจจัยผลักดัน ของนิสิตมหาวิทยาลัยเนชั่น

|  |  |  |  |  |  |
| --- | --- | --- | --- | --- | --- |
| **พฤติกรรมคุณธรรมจริยธรรม** | **จำนวนทั้งหมด = 150** | | | **แปรค่า** | **อันดับ** |
| **ค่าเฉลี่ย** | **ค่าเบี่ยงเบนมาตราฐาน** | |
| 1. แต่งกายถูกต้องตามระเบียบของมหาวิทยาลัย | 4.03 | | .82 | ดีมาก | 5 |
| 2. รับประทานอาหารหรือของขบเคี้ยวในห้องเรียนหรือคณะอาจารย์สอน | 3.25 | | 1.02 | ปานกลาง | 9 |
| 3. เข้าแถวซื้ออาหารหรือขนม | 4.11 | | .94 | ดีมาก | 3 |
| 4. อดทนต่อการทำงานเพื่อให้งานสำเร็จแม้จะต้องใช้ความพยายามอย่างมาก | 4.19 | | .67 | ดีมาก | 2 |
| 5. ไม่ออกจากห้องเรียนจนกว่าจะหมดชั่วโมงเรียนแม้จะกระหายน้ำ | 3.52 | | .90 | ดีมาก | 7 |
| 6. ถึงนอนตรงตามเวลาถึงแม้จะอดนอน | 3.82 | | .90 | ดีมาก | 6 |
| 7. เข้าเรียนสม่ำเสมอ จะขาดเรียนเมื่อมีเหตุจำเป็น | 4.28 | | .77 | ดีมาก | 1 |
| 8. อ่านหนังสือทบทวนบทเรียนเป็นประจำ | 3.29 | | .85 | ปานกลาง | 8 |
| 9. ทำงานที่ได้รับมอบหมายให้เสร็จเรียบร้อยตามระยะเวลาที่กำหนด | 4.06 | | .73 | ดีมาก | 4 |
| รวม | 3.84 | | .46 | ดีมาก |  |

ตารางที่ 2 ผลการวิเคราะห์ ค่าเฉลี่ย ค่าเบี่ยงเบนมาตราฐาน และการแปลค่าของระดับพฤติกรรมคุณธรรมจริยธรรม ด้านปัจจัยหล่อเลี้ยง ของนิสิตมหาวิทยาลัยเนชั่น

|  |  |  |  |  |
| --- | --- | --- | --- | --- |
| **พฤติกรรมคุณธรรมจริยธรรม** | **จำนวนทั้งหมด = 150** | | **แปรค่า** | **อันดับ** |
| **ค่าเฉลี่ย** | **ค่าเบี่ยงเบนมาตราฐาน** |
| 1. นำสิ่งของที่เก็บได้ส่งคืนเจ้าของ | 4.40 | .71 | ดีมาก | 1 |
| 2. คืนเงินให้เจ้าของร้านเมื่อไปซื้อของหากได้เงินทอนเกิน | 4.38 | .72 | ดีมาก | 2 |
| 3. ไม่เคยพูดโกหกแม้จะมีความจำเป็น | 3.41 | .87 | ปานกลาง | 6 |
| 4. ทำงานส่งตามเวลาที่กำหนดเวลา | 3.98 | .76 | ดีมาก | 5 |
| 5. เมื่อได้รับมอบหมายให้ทำการสิ่งใดจะดำเนินการตามที่ได้รับมอบหมายอย่างดีที่สุด | 4.15 | .70 | ดีมาก | 4 |
| 6. แสดงความรับผิดชอบเมื่อทำทรัพย์สินของผู้อื่นเสียหาย | 4.28 | .68 | ดีมาก | 3 |
| รวม | 4.10 | .50 | ดีมาก |  |

ตารางที่ 3 ผลการวิเคราะห์ ค่าเฉลี่ย ค่าเบี่ยงเบนมาตราฐาน และการแปลค่าของระดับพฤติกรรมคุณธรรมจริยธรรม ด้านปัจจัยเหนี่ยวรั้ง ของนิสิตมหาวิทยาลัยเนชั่น

|  |  |  |  |  |  |
| --- | --- | --- | --- | --- | --- |
| **พฤติกรรมคุณธรรมจริยธรรม** | **จำนวนทั้งหมด = 150** | | | **แปรค่า** | **อันดับ** |
| **ค่าเฉลี่ย** | **ค่าเบี่ยงเบนมาตราฐาน** | |
| 1. ใช้เหตุผลในการดำเนินชีวิตมากกว่าการใช้อารมณ์ความรู้สึก | 3.93 | | .74 | ดีมาก | 4 |
| 2. ก่อนตัดสินใจทุกครั้งจะไตร่ตรองอย่างรอบคอบ | 3.97 | | .71 | ดีมาก | 3 |
| 3. บ่อยครั้งที่แสดงอาการโมโหและระบายใส่คนรอบข้าง | 3.06 | | 1.10 | ปานกลาง | 5 |
| 4.ใช้สิ่งของที่ซื้อมาอย่างคุ้มค่า | 3.99 | | .84 | ดีมาก | 2 |
| 5. ไม่รังเกียจที่จะใช้สิ่งของต่อจากญาติพี่น้องหรือคนในครอบครัวถ้าสิ่งนั้นยังอยู่ในสภาพที่ดี | 4.16 | | .82 | ดีมาก | 1 |
| 6. คิดไตร่ตรองอย่างรอบคอบเสมอเมื่อจะตัดสินใจใช้เงิน | 3.93 | | .81 | ดีมาก | 4 |
| รวม | 3.84 | | .49 | ดีมาก |  |

ตารางที่ 4 ผลการวิเคราะห์ ค่าเฉลี่ย ค่าเบี่ยงเบนมาตราฐาน และการแปลค่าของระดับพฤติกรรมคุณธรรมจริยธรรม ด้านปัจจัยสนับสนุน ของนิสิตมหาวิทยาลัยเนชั่น

|  |  |  |  |  |
| --- | --- | --- | --- | --- |
| **พฤติกรรมคุณธรรมจริยธรรม** | **จำนวนทั้งหมด = 150** | | **แปรค่า** | **อันดับ** |
| **ค่าเฉลี่ย** | **ค่าเบี่ยงเบนมาตราฐาน** |
| 1. อธิบายบทเรียนเมื่อเพื่อนไม่เข้าใจด้วยความเต็มใจ | 3.99 | .78 | ดีมาก | 7 |
| 2. อธิบายบทเรียนเมื่อเพื่อนไม่เข้าใจด้วยความเต็มใจ | 4.02 | .74 | ดีมาก | 6 |
| 3. ไม่รังแกหรือทำร้ายสัตว์ | 3.81 | .98 | ดีมาก | 9 |
| 4. ตั้งใจศึกษาเล่าเรียนเพื่อให้บิดามารดาสนใจ | 4.31 | .74 | ดีมาก | 2 |
| 5. ใช้จ่ายอย่างประหยัดเพื่อลดภาระของครอบครัว | 4.05 | .79 | ดีมาก | 5 |
| 6. ดูแลบิดามารดาเมื่อเจ็บป่วย | 4.39 | .75 | ดีมาก | 1 |
| 7. ไม่เคยนำของส่วนรวมมาใช้เพื่อประโยชน์ส่วนตน | 3.97 | 1.06 | ดีมาก | 8 |
| 8. เต็มใจช่วยกิจกรรมของมหาวิทยาลัย | 4.08 | .80 | ดีมาก | 4 |
| 9. แสดงความช่วยเหลือสังคมและชุมชนเมื่อมีโอกาส | 4.09 | .77 | ดีมาก | 3 |
| รวม | 4.08 | .55 | ดีมาก |  |

ตารางที่ 5 สรุปผลการวิเคราะห์ ค่าเฉลี่ย ค่าเบี่ยงเบนมาตราฐาน และการแปลค่าของระดับพฤติกรรมคุณธรรมจริยธรรม ทั้ง 4 ด้าน ของนิสิตมหาวิทยาลัยเนชั่น

|  |  |  |  |  |
| --- | --- | --- | --- | --- |
| **ปัจจัยคุณธรรมจริยธรรม** | **ค่าเฉลี่ย** | **ค่าเบี่ยงเบนมาตราฐาน** | **แปลค่า** | **อันดับ** |
| ปัจจัยผลักดัน | 3.84 | .46 | ดีมาก | 3 |
| ปัจจัยหล่อเลี้ยง | 4.10 | .50 | ดีมาก | 1 |
| ปัจจัยเหนี่ยวรั้ง | 3.84 | .49 | ดีมาก | 3 |
| ปัจจัยสนับสนุน | 4.08 | .55 | ดีมาก | 2 |

ตารางที่ 6 แสดงสรุปสมมติฐานผลการเปรียบเทียบปัจจัยส่วนบุคคล กับพฤติกรรมคุณธรรมจริยธรรม ของนิสิตมหาวิทยาลัยเนชั่น

|  |  |
| --- | --- |
| สมมติฐาน | ผลการทดสอบสมมติฐาน |
| 1. นิสิตมหาวิทยาลัยเนชั่นที่ มีเพศต่างกันมีระดับคุณธรรมจริยธรรมต่างกัน | ปฏิเสธสมมติฐาน |
| 2. นิสิตมหาวิทยาลัยเนชั่นที่ มีระดับชั้นปีต่างกันมีระดับคุณธรรมจริยธรรมต่างกัน | ยอมรับสมมติฐาน |
| 3. นิสิตมหาวิทยาลัยเนชั่นที่ มีผลการศึกษาต่างกันมีระดับคุณธรรมจริยธรรมต่างกัน | ยอมรับสมมติฐาน |
| 4. นิสิตมหาวิทยาลัยเนชั่นที่ มีลักษณะการพักอาศัยต่างกันมีระดับคุณธรรมจริยธรรมต่างกัน | ปฏิเสธสมมติฐาน |
| 5. นิสิตมหาวิทยาลัยเนชั่นที่ มีอาชีพของผู้ปกครองต่างกันมีระดับคุณธรรมจริยธรรมต่างกัน | ปฏิเสธสมมติฐาน |

**สรุปและอภิปรายผล**

จากการวิเคราะห์ข้อมูล การศึกษาคุณธรรมจริยธรรมของนิสิต กรณีศึกษานิสิตมหาวิทยาลัยเนชั่น มีผลการวิเคราะห์ดังนี้

**1. เพื่อศึกษาระดับคุณธรรมจริยธรรมของนิสิต มหาวิทยาลัยเนชั่น**

ผลการวิจัยพบว่าระดับพฤติกรรมคุณธรรมจริยธรรม ของนิสิตมหาวิทยาลัยเนชั่น ในภาพรวมมีพฤติกรรมอยู่ในระดับดีมาก (X=3.96) โดยจําแนกได้ดังนี้

พฤติกรรมคุณธรรมจริยธรรม ด้านปัจจัยผลักดัน อยู่ในระดับดีมาก (X=3.84) โดย รายข้อที่มีคะแนนสูงสุดคือ เข้าเรียนสม่ำเสมอ จะขาดเรียนเมื่อมีเหตุจําเป็น (X= 4.28) พฤติกรรม คุณธรรมจริยธรรมอยู่ในระดับดีมาก และ รายชื่อที่มีคะแนนน้อยที่สุด คือรับประทานอาหาร หรือของ ขบเคี้ยวในห้องเรียนหรือขณะอาจารย์สอน (X= 3.25) พฤติกรรมคุณธรรมจริยธรรมอยู่ในระดับปาน กลาง

พฤติกรรมคุณธรรมจริยธรรม ด้านปัจจัยหล่อเลี้ยงอยู่ในระดับดีมาก (X= 4.10) โดย รายข้อที่มีคะแนนสูงสุดคือ นําสิ่งของที่เก็บได้ส่งคืนเจ้าของ (X=4.40) พฤติกรรมคุณธรรมจริยธรรมอยู่ในระดับดีมาก และ รายข้อที่มีคะแนนน้อยที่สุด คือไม่เคยพูดโกหกถึงแม้จะมีความจําเป็น (X=3.41) พฤติกรรมคุณธรรมจริยธรรมอยู่ในระดับปานกลาง

พฤติกรรมคุณธรรมจริยธรรม ด้านปัจจัยเหนี่ยวรั้ง อยู่ในระดับดีมาก (X = 3.84) โดย รายข้อที่มีคะแนนสูงสุดคือ ไม่รังเกียจที่จะใช้สิ่งของต่อจากญาติพี่น้อง หรือคนในครอบครัว ถ้าสิ่งนั้น ยังอยู่ในสภาพที่ดี (X =4.16) พฤติกรรมคุณธรรมจริยธรรมอยู่ในระดับดีมาก และ รายข้อที่มีคะแนน น้อยที่สุด คือบ่อยครั้งที่แสดงอาการโมโหและระบายใส่คนรอบข้าง (X=3.06) พฤติกรรมคุณธรรม จริยธรรมอยู่ในระดับปานกลาง

พฤติกรรมคุณธรรมจริยธรรม ด้านปัจจัยสนับสนุน อยู่ในระดับดีมาก (X 4.08) โดย รายข้อที่มีคะแนนสูงสุดคือ ดูแลบิดา มารดา เมื่อเจ็บป่วย (X=4.39) พฤติกรรมคุณธรรมจริยธรรม อยู่ในระดับดีมาก และ รายข้อที่มีคะแนนน้อยที่สุด คือไม่เคยรังแกหรือทําร้ายสัตว์ (X=3.81) พฤติกรรมคุณธรรมจริยธรรมอยู่ในระดับดีมาก

**อภิปรายผลตามวัตถุประสงค์ข้อที่ 1**

จากการวิจัยพบว่า นิสิตมหาวิทยาลัยเนชั่น มีพฤติกรรมคุณธรรมจริยธรรม ในภาพรวมในระดับดีมาก

**2. เพื่อเปรียบเทียบคุณธรรมจริยธรรมของนิสิต มหาวิทยาลัยเนชั่น จำแนกตามปัจจัยส่วนบุคคล**

จากเปรียบเทียบความแตกต่างของระดับพฤติกรรมคุณธรรมจริยธรรม จําแนกตาม ปัจจัยส่วนบุคคล โดยมีสมมติฐานที่เกี่ยวข้อง จํานวน 5 ข้อ สามารถสรุปผลการวิจัยใต้ดังนี้

สมมติฐานข้อที่ 1 นิสิตมหาวิทยาลัยเนชั่น ที่มีเพศต่างกันมีระดับพฤติกรรมคุณธรรมจริยธรรมต่างกัน

ผลการทดสอบ พบว่านิสิตที่มีเทศต่างกันมีระดับพฤติกรรมคุณธรรมจริยธรรมไม่ แตกต่างกัน

สมมติฐานข้อที่ 2 นิสิตมหาวิทยาลัยเนชั่น ที่อยู่ระดับชั้นต่างกันมีระดับพฤติกรรมคุณธรรมจริยธรรมต่างกัน

ผลการทดสอบ พบว่านิสิตที่อยู่ระดับชั้นต่างกันมีระดับพฤติกรรมคุณธรรม จริยธรรมแตกต่างกัน

สมมติฐานข้อที่ 3 นิสิตมหาวิทยาลัยเนชั่น ที่มีผลการเรียนต่างกันมีระดับพฤติกรรมคุณธรรมจริยธรรมต่างกัน

ผลการทตสอบ พบว่านิสิตที่มีผลการเรียนต่างกันมีระดับพฤติกรรมคุณธรรม จริยธรรมแตกต่างกัน

สมมติฐานข้อที่ 4 นิสิตมหาวิทยาลัยเนชั่น ที่มีลักษณะการพักอาศัยต่างกันมีระดับพฤติกรรมคุณธรรมจริยธรรมต่างกัน

ผลการทดสอบ พบว่านิสิตที่มีลักษณะการพักอาศัยต่างกันมีระดับพฤติกรรมด้าน คุณธรรมจริยธรรมไม่แตกต่างกัน

สมมติฐานข้อที่ 5 นิสิตมหาวิทยาลัยเนชั่น ที่มีอาชีพของผู้ปกครองต่างกันมีระดับพฤติกรรมคุณธรรมจริยธรรมต่างกัน

ผลการทดสอบ พบว่านิสิตที่มีอาชีพของผู้ปกครองต่างกันมีระดับพฤติกรรม คุณธรรมจริยธรรมไม่แตกต่างกัน

**อภิปรายผลตามวัตถุประสงค์ข้อที่ 2**

จากการวิจัยสามารถอภิปรายผสตามสมมติฐานที่เกี่ยวข้องกับวัตถุประสงค์ข้อที่ 2 ได้ ดังต่อไปนี้

สมมติฐานข้อที่ 1.1 นิสิตมหาวิทยาลัยเนชั่นที่มีเพศต่างกันมีระดับพฤติกรรมคุณธรรมจริยธรรมไม่แตกต่างกัน

จากการวิจัย นิสิตมหาวิทยาลัยเนชั่นที่มีเพศต่างกันมีระดับพฤติกรรมคุณธรรมจริยธรรมไม่แตกต่างกัน

สมมติฐานข้อที่ 1.2 นิสิตมหาวิทยาลัยเนชั่น ที่อยู่ระดับชั้นต่างกันมีระดับพฤติกรรมคุณธรรมจริยธรรมต่างกัน

จากการวิจัย นิสิตมหาวิทยาลัยเนชั่น ที่อยู่ระดับชั้นต่างกันมีระดับพฤติกรรมคุณธรรมจริยธรรมแตกต่างกัน

สมมติฐานข้อที่ 1.3 นิสิตมหาวิทยาลัยเนชั่น ที่มีผลการเรียนต่างกันระดับพฤติกรรมคุณธรรมจริยธรรมต่างกัน

จากการวิจัย นิสิตมหาวิทยาลัยเนชั่นที่มีผลการเรียนต่างกัน มีระดับพฤติกรรมคุณธรรมจริยธรรมต่างกัน

สมมติฐานข้อที่ 1.4 นิสิตมหาวิทยาลัยเนชั่น ที่มีลักษณะการพักอาศัยต่างกันมีระดับพฤติกรรมคุณธรรมจริยธรรมไม่ แตกต่างกัน

จากการวิจัย นิสิตมหาวิทยาลัยเนชั่น ที่มีลักษณะการพักอาศัยต่างกันมีพฤติกรรมคุณธรรมจริยธรรมไม่ต่างกัน

สมมติฐานข้อที่ 1.5 นิสิตมหาวิทยาลัยเนชั่น ที่มีอาชีพของผู้ปกครองต่างกันมีระดับพฤติกรรมคุณธรรมจริยธรรมไม่แตกต่าง

จากการวิจัย นิสิตมหาวิทยาลัยเนชั่น ที่มีผู้ปกครองอาชีพต่างกันมีพฤติกรรมนคุณธรรมจริยธรรมไม่แตกต่างกัน

**ข้อเสนอแนะ**

**1. ข้อเสนอแนะและความคิดเห็นการเสริมสร้างพฤติกรรมด้านคุณธรรมจริยธรรมของ นิสิต**

จากการตอบแบบสอบถาม นิสิตมหาวิทยาลัยเนชั่น พบว่าให้ความสําคัญกับคุณธรรมจริยธรรมด้านการมีวินัย เช่น การ ตรงต่อเวลา โดยให้ความคิดเห็นว่าการมีวินัยและตรงต่อเวลาจะช่วยในการรักษาโอกาสของตนเอง และส่วนรวม ส่วนคุณธรรมจริยธรรมอีกด้านที่นิสิตให้ความสําคัญได้แก่ คุณธรรมจริยธรรมด้าน การเสียสละ และจิตอาสา นิสิตให้ความเห็นว่านิสิตควรเสียสละ และอุทิศตนช่วยเหลือส่วนรวม

**2. ข้อเสนอแนะในการทําวิจัยครั้งต่อไป**

นอกจากข้อเสนอแนะการเสริมสร้างพฤติกรรมด้านคุณธรรมจริยธรรมของนิสิต ผู้วิจัยข้อเสนอแนะสําหรับการทําวิจัยในครั้งต่อไปดังนี้

2.1 ควรศึกษาปัจจัยที่มีอิทธิพลต่อพัฒนาพฤติกรรมคุณธรรมจริยธรรม ของ นิสิตมหาวิทยาลัยเนชั่น

2.2 ควรศึกษารูปแบบการเสริมสร้างคุณธรรมจริยธรรม ของนิสิตมหาวิทยาลัยเนชั่น

**แหล่งอ้างอิง**

ดรุณี โอวจริยาพิทักษ์,ศิราภรณ์ ชวเลขยางกูร,พรรณี วิศิษฎ์วงศกร. 2557. ศึกษาคุณธรรมจริยธรรมของนักศึกษา กรณีนักศึกษาคณะเทคโนโลยีคหกรรมศาสตร์. มหาวิทยาลัยเทคโนโลยีราชมงคลพระนคร.